**TARPTAUTINIŲ MAINŲ SKATINIMO PROJEKTŲ ATRANKOJE DALYVAUJANČIŲ PARAIŠKŲ PILDYMO INFORMACIJA 2025 m.**

|  |  |
| --- | --- |
| **Kas gali teikti paraiškas?** | Projektų paraiškas gali teikti Kauno miesto savivaldybės teritorijoje esančios savivaldybės, valstybinės ir nevalstybinės bendrojo ugdymo mokyklos, gaunančios valstybės biudžeto lėšas mokymo reikmėms finansuoti iš Kauno miesto savivaldybės biudžeto, Kauno miesto savivaldybės įsteigtos neformaliojo vaikų švietimo ir formalųjį švietimą papildančio ugdymo mokyklos ir sporto įstaigos (toliau bendrai – mokyklos, atitinkančios kriterijus) |
| **Kas gali būti projekto partneriu?** | **Prioritetas bus teikiamas paraiškoms, kuriose projektas planuojamas įgyvendinti kartu su partneriu iš Kauno miesto partnerio. Miestų partnerių sąrašas** <http://www.kaunas.lt/apie-kauna/miesto-partneriai/>  Atrankoje taip pat gali dalyvauti projektai, kuriuose planuojamos veiklos su partneriais ir iš kitų užsienio miestų. |
| **Kokios yra tinkamos projekto veiklos?** | Veiklos, kurios atitinka tarptautinių mainų skatinimo projektų atrankos tikslus, uždavinius ir prioritetus. |
| **Koks yra tarptautinių mainų skatinimo projektų atrankos tikslas?** | Atrankos tikslas – skatinti Kauno miesto mokyklų, atitinkančių kriterijus, tarptautinį bendradarbiavimą su mokyklomis ir kitomis institucijomis užsienio miestuose ar apskrityse, susigiminiavusiuose su Kauno miestu, arba potencialiuose partneriuose ir suteikti kuo didesnes galimybes moksleiviams ir jauniesiems sportininkams tobulėti. |
| **Kokie yra tarptautinių mainų skatinimo projektų atrankos uždaviniai?** | Atrankos uždaviniai:   * 1. moksleivių žinių tobulinimas ir akiračio plėtimas;   2. pilietiškumo ugdymas;   3. daugiakultūrio dialogo stiprinimas;   4. jaunųjų sportininkų meistriškumo skatinimas ir lygio kėlimas;   5. Kauno miesto žinomumo didinimas užsienyje, taip pat miestų partnerystės skatinimas. |
| **Kokie yra 2025 m. prioritetai?** *Prioritetai, surašyti eilės tvarka pagal reikšmingumą. Atrenkami projektai, kurie atitinka daugiausiai nustatytų prioritetų. Jei keli projektai atitinka vienodą prioritetų skaičių, atsižvelgiama į prioritetų eilės tvarką pagal jų reikšmingumą.* | 2025 m. prioritetai:   * + 1. Demokratijos, pilietinio sąmoningumo ir kritinio mąstymo ugdymas, stiprinant medijų raštingumą, dezinformacijos atpažinimą ir jaunimo įsitraukimą į pilietines iniciatyvas.     2. dalyvavimas aukšto lygio tarptautiniuose turnyruose, olimpiadose, kt. renginiuose, kuriuose ugdomi įvairūs mokinių gebėjimai ir reprezentuojamas Kauno miestas;     3. STEAM veiklų organizavimas formaliajame ir neformaliajame ugdyme projekto dalyviams; |
| **Didžiausia suma, skiriama vienam išvykstančiam asmeniui**, vertinant atstumą iki miesto partnerio (į vieną pusę). Atstumas vienam asmeniui apskaičiuojamas vadovaujantis Europos Sąjungos patvirtinta skaičiuokle (<https://ec.europa.eu/programmes/erasmus-plus/resources/distance-calculator_en> ) | 100-499 km – 120 Eur/asm.  500-899 km – 200 Eur/asm.  900-1999 km- 400 Eur/asm.  2000-6999 km – 600 Eur/asm.  7000 – ir toliau – 800 Eur/asm |
| **Didžiausia suma, skiriam vienam atvykstančiam asm.** (projektams, kurie įgyvendinami Kaune) | 120 Eur/asm. |
| **Didžiausia suma, kuri gali būti skiriama projekto išlaidoms padengti** | 1. Projektui, kuris įgyvendinamas esamame arba potencialiame mieste partneryje – 2 000 Eur; 2. Projektui, kuris įgyvendinamas Kaune – 2 000 Eur; |
| **Tinkamos projekto išlaidos** | 1. Projekto, kuris įgyvendinamas esamame arba potencialiame mieste partneryje, tinkamomis išlaidomis laikomos projekto dalyvių transporto, apgyvendinimo ir maitinimo išlaidos.  2. Projekto, kuris įgyvendinamas Kaune, tinkamomis išlaidomis laikomos projekto dalyvių vietinio transporto, apgyvendinimo ir maitinimo išlaidos. |
| **Kiek paraiškų gali pateikti viena mokykla?** | Mokykla gali teikti kelias paraiškas, tačiau tai pačiai idėjai įgyvendinti arba dėl tos pačios sporto šakos negali būti teikiama daugiau nei viena paraiška. |
| **Projekto įgyvendinimo laikotarpis** | 2025 m. balandžio 11 d. – gruodžio 31 d. |
| **Projekto įgyvendinimo ataskaita** | per 10 darbo dienų nuo projekto įgyvendinimo pabaigos pateikti nustatytos formos projekto įgyvendinimo ataskaitą. |
| **Turite daugiau klausimų?** Kreipkitės ☺ | Užsienio ryšių skyrius, tel. 0 37 42 40 11, el. paštu ieva.vinciuniene@kaunas.lt |